
	  Comisia pentru agricultură, silvicultură, industrie alimentară şi servicii  specifice
	
	                          Bucureşti,11.03.2010
                         Nr.24/187


PRERAPORT  
asupra Proiectului  de Lege pentru completarea art.18 din Legea fondului funciar nr.18/1991

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond cu proiectul de Lege pentru completarea art.18 din Legea fondului funciar nr.18/1991, transmis cu adresa nr.PL.x 682 din 16 decembrie 2009 şi înregistrat cu nr.24/1006/17.12.2009.
La întocmirea raportului, Comisia a avut în vedere avizul negativ al Consiliului Legislativ şi punctul de vedere negativ al Guvernului.
Proiectul de lege are ca obiect completarea art.18 din Legea fondului funciar nr.18/1991, republicată, cu modificările şi completările ulterioare, cu două noi alineate, alin.(4) şi (5), intervenţiile legislative vizând trecerea în proprietatea publică a unităţilor administrativ-teritoriale a terenurilor din intravilan, rămase la dispoziţia acestor unităţi de la persoanele decedate, cu sau fără moştenitori. Totodată, se prevede că aceste terenuri nu vor putea fi trecute în domeniul privat al unităţilor administrativ-teritoriale.
Proiectul de Lege pentru completarea art.18 din Legea fondului funciar nr.18/1991 face parte din categoria legilor organice potrivit prevederilor art.73 din Constituţia României, republicată.

La dezbaterea proiectului a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul  Dănuţ  Apetrei - secretar de stat în cadrul Ministerului Agriculturii şi Dezvoltării Rurale.

La lucrările Comisiei  au fost prezenţi 27 de deputaţi, din totalul de 27 membri ai comisiei.

Raportul Comisiei  a fost adoptat în unanimitate, în şedinţa din  11 martie 2010.
Proiectul de lege a fost adoptat de Senat în forma iniţială, în condiţiile articolului 75 alineatul (2) teza a III-a din Constituţia României.
Proiectul de lege potrivit art.75 alin.(1) şi (3) din Constituţia României, republicată, şi art.92 alin.(9) pct.2 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări a proiectului de lege. 
AMENDAMENTE ADMISE
În urma dezbaterii, Comisia propune adoptarea proiectului de lege cu următoarele amendamente: 


	Nr. crt.
	Text  Legea nr.18/1991
	Text Senat
	Text propus de Comisie

(autorul amendamentului)
	Motivarea amendamentelor

	1. 
	
	Titlul legii 

L E G E

pentru completarea art.18 din Legea fondului funciar nr.18/1991


	Titlul legii
L E G E

pentru modificarea art.26 din Legea fondului funciar nr.18/1991


	Pentru precizia trimiterii şi eliminarea contradicţiilor.

	2. 
	Art. 26. - (1) Terenurile situate în intravilanul localităţii, care au aparţinut cooperatorilor sau altor persoane care au decedat, în ambele cazuri fără moştenitori, trec în proprietatea comunei, oraşului sau a municipiului, după caz, şi în administrarea primăriilor, pentru a fi vândute, concesionate ori date în folosinţă celor care solicită să-şi construiască locuinţe şi nu au teren, ori pentru amplasarea de obiective social-culturale sau cu caracter productiv, potrivit legii, ori pentru compensările prevăzute la art. 24. 

(2) Până la efectuarea operaţiunilor prevăzute la alin. (1), terenurile vor fi înscrise şi folosite conform destinaţiei avute. 


	Articol unic. –  După alineatul (3) al articolului 18 din Legea fondului funciar nr.18/1991, republicată în Monitorul Oficial al României, Partea I, nr.1 din 5 ianuarie 1998, cu modificările şi completările ulterioare, se introduc două noi alineate, alin.(4) şi (5) cu următorul cuprins:
„(4) Terenurile din intravilan rămase la dispoziţia unităţilor administrativ-teritoriale locale, de la persoane care au decedat şi/sau nu au moştenitori, trec în  proprietatea publică a acestora.

(5) Terenurile prevăzute la alin.(4) nu pot fi trecute în categoria proprietate privată.”
	Articolul unic. -   Articolului 26 din Legea fondului funciar nr.18/1991, republicată în Monitorul Oficial al României, Partea I, nr.1 din 5 ianuarie 1998, cu modificările şi completările ulterioare, se modifică şi va avea următorul cuprins:
„(1) Terenurile situate în intravilanul localităţilor, rămase la dispoziţia organelor administraţiei publice locale, de la persoanele care au decedat şi/sau nu au moştenitori, trec în proprietatea publică a unităţilor administrativ-teritoriale şi administrarea consiliilor locale respective.
(2) Schimbarea regimului juridic al terenurilor prevăzute la alin.(1), din proprietatea publică a unităţilor administrativ-teritoriale respective, în proprietatea privată a acestora, este interzisă şi se sancţionează cu nulitate absolută.”
Deputat  PD-L _ Valeriu Tabără 

	 Pentru eliminarea contradicţiilor.
Pentru respectarea normelor de tehnică legislativă.

Pentru corectitudinea redactării.


Comisia a propus aprobarea proiectului cu 27 voturi pentru,  0  voturi împotrivă şi 0 abţineri.

 
PREŞEDINTE,











SECRETAR,

 

Prof.univ.dr. Valeriu TABĂRĂ








Vasile MOCANU  


 
Consilier Anton Păştinaru 
Expert Florentin Oancea 

